《角招 其二 次黄伯阳苕溪舟中韵》
元代·邵亨贞

暮云起。苕溪上，画桡荡漾春水。道人烟浪里。信笔赋诗，千古无此。

吴头楚尾。问旧日、陶朱邻里。撷得江蓠寄远，向天角歇孤帆，且行行休矣。

吟倚。柳阴傍晚，花期暗数，芳事今余几。旧游难屈指。

化鹤归来，依然城市。纷纭闹紫。岂不羡、山林宫徵。

更约吟船共舣。剩判得、落残花，欺行李。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。